ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครองพ.ศ. ๒๕๕๓ อาศัยอำนาจตามความในมาตรา๘๔ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ คณะกรรมการข้าราชการฝ่ายศาลปกครอง จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครอง พ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครอง พ.ศ. ๒๕๔๒ข้อ๔ ในระเบียบนี้สำนักงาน หมายความว่า สำนักงานศาลปกครองเลขาธิการ หมายความว่า เลขาธิการสำนักงานศาลปกครองข้าราชการ หมายความว่า ข้าราชการฝ่ายศาลปกครองการย้าย หมายความว่า การแต่งตั้งข้าราชการผู้ดำรงตำแหน่งหนึ่งให้ไปดำรงตำแหน่งอื่นในตำแหน่งประเภทเดียวกันและในระดับที่ไม่สูงกว่าเดิมไม่ว่าจะเป็นการแต่งตั้งในสายงานเดียวกันหรือต่างสายงานหรือการแต่งตั้งข้าราชการให้ไปดำรงตำแหน่งในตำแหน่งต่างประเภทกันผู้มีอำนาจสั่งย้าย หมายความว่า ผู้มีอำนาจสั่งบรรจุและแต่งตั้งข้าราชการทุกตำแหน่งนอกจากตำแหน่งเลขาธิการและรองเลขาธิการสำนักงานศาลปกครองข้อ๕การย้ายข้าราชการจะกระทำได้ต่อเมื่อผู้นั้นมีคุณสมบัติตรงตามคุณสมบัติเฉพาะสำหรับตำแหน่งตามที่กำหนดในมาตรฐานกำหนดตำแหน่งสำหรับตำแหน่งนั้นและผู้มีอำนาจสั่งย้ายจะต้องพิจารณาถึงความรู้ความสามารถ สมรรถนะ ความประพฤติประวัติการรับราชการ ผลสัมฤทธิ์และประสิทธิภาพขององค์กรตลอดจนลักษณะของงานและเหตุผลความจำเป็นเพื่อประโยชน์ของทางราชการในกรณีที่ข้าราชการผู้ใดมีคุณสมบัติไม่ตรงตามคุณสมบัติเฉพาะสำหรับตำแหน่งตามที่กำหนดในมาตรฐานกำหนดตำแหน่งสำหรับตำแหน่งนั้นถ้าเลขาธิการเห็นสมควรจะสั่งให้ย้ายได้ต่อเมื่อได้รับความเห็นชอบจากคณะกรรมการข้าราชการฝ่ายศาลปกครองข้อ๖การย้ายข้าราชการจะสั่งให้มีผลย้อนหลังได้ต่อเมื่อผู้นั้นได้รักษาราชการแทนรักษาการในตำแหน่งหรือได้รับมอบหมายให้ปฏิบัติหน้าที่ในตำแหน่งนั้นอยู่ก่อนแล้วโดยจะสั่งให้มีผลย้อนหลังไปถึงวันที่รักษาราชการแทน รักษาการในตำแหน่งหรือปฏิบัติหน้าที่ในตำแหน่งนั้นก็ได้ข้อ๗การย้ายข้าราชการให้ย้ายได้ในระดับที่ไม่สูงกว่าเดิมการย้ายข้าราชการไปแต่งตั้งให้ดำรงตำแหน่งในระดับที่ต่ำกว่าเดิมให้กระทำได้ต่อเมื่อผู้นั้นยินยอมเป็นลายลักษณ์อักษรพร้อมทั้งระบุเหตุผลและความจำเป็นเพื่อประกอบการพิจารณาของผู้มีอำนาจสั่งย้ายข้อ๘การย้ายข้าราชการผู้ดำรงตำแหน่งประเภททั่วไปตำแหน่งหนึ่งไปแต่งตั้งให้ดำรงตำแหน่งประเภททั่วไปตำแหน่งอื่นในสายงานเดียวกันหรือต่างสายงานกันให้เป็นดุลพินิจของผู้มีอำนาจสั่งย้ายสำหรับการย้ายให้ไปดำรงตำแหน่งอื่นในต่างสายงานนั้นผู้มีอำนาจสั่งย้ายอาจกำหนดให้มีการทดลองปฏิบัติราชการก่อนการแต่งตั้งก็ได้ข้อ๙การย้ายข้าราชการผู้ดำรงตำแหน่งประเภททั่วไประดับปฏิบัติงานหรือระดับชำนาญงานซึ่งมีวุฒิระดับปริญญาตรีและไม่เคยดำรงตำแหน่งประเภทวิชาการไปแต่งตั้งให้ดำรงตำแหน่งประเภทวิชาการระดับปฏิบัติการจะย้ายได้ต่อเมื่อผู้นั้นผ่านการสอบคัดเลือกและจะต้องทดลองปฏิบัติราชการในตำแหน่งนั้นเป็นระยะเวลาหกเดือนและจะต้องผ่านการประเมินผลการปฏิบัติราชการจากผู้บังคับบัญชาโดยพิจารณาประเมินจากผลการปฏิบัติราชการที่จัดทำขึ้นในระหว่างที่ได้รับมอบหมายให้ปฏิบัติราชการในตำแหน่งที่จะแต่งตั้งทั้งนี้ ให้เป็นไปตามหลักเกณฑ์และวิธีการที่สำนักงานกำหนดในกรณีที่ข้าราชการตามวรรคหนึ่งเป็นผู้ที่โอนมาจากส่วนราชการอื่นการย้ายตามหลักเกณฑ์และวิธีการที่กำหนดไว้ในวรรคหนึ่งจะกระทำได้ต่อเมื่อผู้นั้นได้โอนมารับราชการที่สำนักงานมาแล้วเป็นเวลาไม่น้อยกว่าหนึ่งปีข้อ๑๐การย้ายข้าราชการผู้ดำรงตำแหน่งประเภทวิชาการตำแหน่งหนึ่งไปแต่งตั้งให้ดำรงตำแหน่งประเภทวิชาการตำแหน่งอื่นในสายงานเดียวกันให้เป็นดุลพินิจของผู้มีอำนาจสั่งย้ายแต่ถ้าเป็นการย้ายข้าราชการผู้ดำรงตำแหน่งประเภทวิชาการตำแหน่งหนึ่งไปแต่งตั้งให้ดำรงตำแหน่งประเภทวิชาการตำแหน่งอื่นต่างสายงานกันและมิใช่ตำแหน่งพนักงานคดีปกครองจะย้ายได้ต่อเมื่อผู้นั้นผ่านการคัดเลือกตามหลักเกณฑ์และวิธีการที่สำนักงานกำหนดในการนี้ อาจกำหนดให้มีการทดลองปฏิบัติราชการก่อนการแต่งตั้งก็ได้ข้อ๑๑การย้ายข้าราชการผู้ดำรงตำแหน่งประเภทวิชาการระดับเชี่ยวชาญไปแต่งตั้งให้ดำรงตำแหน่งประเภทอำนวยการระดับสูงหรือการย้ายข้าราชการผู้ดำรงตำแหน่งประเภทอำนวยการระดับสูงไปแต่งตั้งให้ดำรงตำแหน่งประเภทวิชาการระดับเชี่ยวชาญผู้นั้นจะต้องผ่านการคัดเลือกตามหลักเกณฑ์และวิธีการที่สำนักงานกำหนดการย้ายข้าราชการผู้ดำรงตำแหน่งประเภทอำนวยการระดับสูงไปแต่งตั้งให้ดำรงตำแหน่งประเภทวิชาการระดับเชี่ยวชาญตามวรรคหนึ่งหากผู้นั้นเป็นผู้ที่เคยดำรงตำแหน่งประเภทวิชาการระดับเชี่ยวชาญแล้วให้เป็นดุลพินิจของผู้มีอำนาจสั่งย้ายโดยไม่ต้องดำเนินการตามวรรคหนึ่ง ทั้งนี้ให้คำนึงถึงประโยชน์ของทางราชการเป็นหลักประกอบกับสิทธิประโยชน์ที่ผู้นั้นเคยได้รับอยู่เดิมด้วยข้อ๑๒ การย้ายข้าราชการผู้ดำรงตำแหน่งประเภทอำนวยการระดับสูงหรือประเภทบริหารระดับสูง ไปแต่งตั้งให้ดำรงตำแหน่งประเภทวิชาการระดับทรงคุณวุฒิผู้นั้นจะต้องได้รับเงินเดือนไม่ต่ำกว่าขั้นต่ำของบัญชีเงินเดือนขั้นต่ำขั้นสูงของตำแหน่งประเภทวิชาการระดับทรงคุณวุฒิและผ่านการคัดเลือกตามหลักเกณฑ์และวิธีการที่สำนักงานกำหนดการย้ายข้าราชการผู้ดำรงตำแหน่งประเภทบริหารระดับสูงไปแต่งตั้งให้ดำรงตำแหน่งประเภทวิชาการระดับทรงคุณวุฒิตามวรรคหนึ่งหากผู้นั้นเป็นผู้ที่เคยดำรงตำแหน่งประเภทวิชาการระดับทรงคุณวุฒิแล้วให้เป็นดุลพินิจของผู้มีอำนาจสั่งย้ายโดยไม่ต้องดำเนินการตามวรรคหนึ่ง ทั้งนี้ให้คำนึงถึงประโยชน์ของทางราชการเป็นหลักประกอบกับสิทธิประโยชน์ที่ผู้นั้นเคยได้รับอยู่เดิมด้วยข้อ๑๓การย้ายข้าราชการผู้ดำรงตำแหน่งประเภทวิชาการระดับทรงคุณวุฒิหรือประเภทอำนวยการระดับสูง ไปแต่งตั้งให้ดำรงตำแหน่งประเภทบริหารระดับสูง ผู้นั้นจะต้องผ่านการคัดเลือกจากประธานศาลปกครองสูงสุดโดยความเห็นชอบของคณะกรรมการตุลาการศาลปกครองข้อ๑๔[๒] ข้าราชการตำแหน่งหนึ่งที่ถูกย้ายไปแต่งตั้งให้ดำรงตำแหน่งอื่นในประเภทเดียวกันและในระดับเดิมหรือในระดับที่ต่ำกว่าเดิม หรือต่างประเภทกัน ให้ผู้นั้นได้รับเงินเดือนในอัตราที่ได้รับอยู่เดิมเว้นแต่ผู้นั้นได้รับเงินเดือนสูงกว่าขั้นสูงของบัญชีเงินเดือนขั้นต่ำขั้นสูงของระดับที่ได้รับการแต่งตั้งให้ผู้นั้นได้รับเงินเดือนในอัตราขั้นสูงของบัญชีเงินเดือนขั้นต่ำขั้นสูงของระดับที่ได้รับการแต่งตั้งนั้นแต่ถ้าผู้นั้นได้รับเงินเดือนต่ำกว่าขั้นต่ำของบัญชีเงินเดือนขั้นต่ำขั้นสูงของระดับที่ได้รับแต่งตั้งให้ผู้นั้นได้รับเงินเดือนในอัตราขั้นตํ่าของบัญชีเงินเดือนขั้นต่ำขั้นสูงของบัญชีเงินเดือนขั้นต่ำขั้นสูงของระดับที่ได้รับการแต่งตั้งนั้นในกรณีการย้ายข้าราชการตามวรรคหนึ่ง ถ้าผู้นั้นได้รับเงินเดือนต่ำกว่าอัตราเงินเดือนตามคุณวุฒิแรกบรรจุของตำแหน่งที่ได้รับแต่งตั้งให้ผู้นั้นได้รับเงินเดือนตามคุณวุฒิแรกบรรจุในตำแหน่งที่ได้รับการแต่งตั้งนั้นในกรณีที่อัตราเงินเดือนขั้นต่ำชั่วคราวยังมีผลใช้บังคับการย้ายข้าราชการตามวรรคหนึ่ง ถ้าผู้นั้นได้รับเงินเดือนต่ำกว่าขั้นต่ำของระดับที่ได้รับการแต่งตั้งให้ผู้นั้นได้รับเงินเดือนในอัตราที่ได้รับอยู่เดิมและไม่ต่ำกว่าขั้นต่ำชั่วคราวข้อ๑๕ ภายใต้บังคับข้อ ๑๓ในกรณีที่มีความจำเป็นหรือมีเหตุพิเศษเพื่อประโยชน์แก่การปฏิบัติราชการของศาลปกครองหรือสำนักงานประธานกรรมการข้าราชการฝ่ายศาลปกครองอาจอนุมัติให้ยกเว้นการปฏิบัติตามข้อหนึ่งข้อใดในระเบียบนี้แล้วรายงานให้คณะกรรมการข้าราชการฝ่ายศาลปกครองทราบก็ได้ข้อ๑๖เพื่อประโยชน์ในการย้ายข้าราชการไปแต่งตั้งให้ดำรงตำแหน่งประเภทอำนวยการระดับสูงให้ผู้ดำรงตำแหน่งประเภทวิชาการระดับชำนาญการพิเศษ ซึ่งเคยดำรงตำแหน่ง ระดับ ๘อยู่ก่อนวันที่ระเบียบนี้มีผลใช้บังคับที่มีระยะเวลาการดำรงตำแหน่งดังกล่าวรวมกันมาแล้วไม่น้อยกว่าสองปีและได้รับเงินเดือนไม่ต่ำกว่า ๓๒,๐๗๐ บาทเป็นผู้ที่มีสิทธิเข้ารับการคัดเลือกได้เฉพาะในการคัดเลือกข้าราชการเพื่อแต่งตั้งให้ดำรงตำแหน่งประเภทอำนวยการระดับสูงในครั้งแรกนับแต่วันที่ระเบียบนี้มีผลใช้บังคับเท่านั้นข้อ๑๗ ในวาระเริ่มแรกเพื่อรับรองสิทธิของข้าราชการที่มีอยู่ก่อนวันที่ระเบียบนี้มีผลใช้บังคับให้ย้ายผู้ซึ่งผ่านการคัดเลือกเพื่อเลื่อนขึ้นแต่งตั้งให้ดำรงตำแหน่งที่ปรึกษาสำนักงานศาลปกครอง(เจ้าหน้าที่ศาลปกครอง ๑๐ ชช.)ตามบัญชีรายชื่อผู้ผ่านการคัดเลือกแนบท้ายประกาศสำนักงานศาลปกครอง เรื่องรายชื่อผู้ผ่านการคัดเลือกเพื่อเลื่อนขึ้นแต่งตั้งให้ดำรงตำแหน่งที่ปรึกษาสำนักงานศาลปกครอง(เจ้าหน้าที่ศาลปกครอง ๑๐ ชช.) ลงวันที่ ๗ มกราคม ๒๕๕๒ไปแต่งตั้งให้ดำรงตำแหน่งที่ปรึกษาสำนักงานศาลปกครอง(ตำแหน่งประเภทวิชาการระดับทรงคุณวุฒิ)ตามหลักเกณฑ์การแต่งตั้งให้ดำรงตำแหน่งตามแนบท้ายประกาศสำนักงานศาลปกครอง เรื่องการคัดเลือกข้าราชการฝ่ายศาลปกครองเพื่อเลื่อนขึ้นแต่งตั้งให้ดำรงตำแหน่งที่ปรึกษาสำนักงานศาลปกครอง(เจ้าหน้าที่ศาลปกครอง ๑๐ ชช.) ลงวันที่ ๑๐ พฤศจิกายน ๒๕๕๑ ได้จนกว่าจะมีการยกเลิกบัญชีตามประกาศดังกล่าวหรือจนกว่าจะมีการคัดเลือกใหม่ข้อ๑๘ให้เลขาธิการรักษาการตามระเบียบนี้ และให้มีอำนาจออกประกาศ คำสั่งตลอดจนหลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศ ณ วันที่ ๘เมษายน พ.ศ. ๒๕๕๓อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครอง (ฉบับที่ ๒) พ.ศ. ๒๕๕๖[๓]เอกฤทธิ์/ผู้จัดทำ๑๗ ธันวาคม ๒๕๕๖[๑] ราชกิจจานุเบกษาเล่ม ๑๒๗/ตอนที่ ๒๘ ก/หน้า ๓๑/๓๐ เมษายน ๒๕๕๓[๒] ข้อ ๑๔แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการย้ายข้าราชการฝ่ายศาลปกครอง (ฉบับที่ ๒) พ.ศ. ๒๕๕๖[๓] ราชกิจจานุเบกษาเล่ม ๑๓๐/ตอนที่ ๙๙ ก/หน้า ๔/๒๙ ตุลาคม ๒๕๕๖